แรงซื้อกลับ “บิ๊กแคป” ดัน SET บ่ายทะยาน 16 จุด
 SET บ่ายพุ่ง 16 จุด อานิสงส์แรงซื้อกลับ “บิ๊กแคป” รับปัจจัยบวกในประเทศ และหวังงานไทยแลนด์โฟกัสที่กำลังจะมีขึ้นจะช่วยหนุนเม็ดเงินลงทุนจากต่างประเทศให้ไหลเข้ามาลงทุนในตลาดหุ้น
 SET บ่ายพุ่ง 16 จุด อานิสงส์แรงซื้อกลับ “บิ๊กแคป” รับปัจจัยบวกในประเทศ และหวังงานไทยแลนด์โฟกัสที่กำลังจะมีขึ้นจะช่วยหนุนเม็ดเงินลงทุนจากต่างประเทศให้ไหลเข้ามาลงทุนในตลาดหุ้น
23 ส.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 15:33 น. อยู่ที่ 1,632.30 จุด เพิ่มขึ้น 16.48 จุด หรือ 1.02% สูงสุดที่ 1,633.83 จุด ต่ำสุดที่ 1,609.81 จุด มูลค่าการซื้อขาย 5.68 หมื่นล้านบาท
สำหรับตลาดหุ้นไทยภาคบ่ายพุ่งแรงไปกว่า 16 จุดหลังจากทะลุผ่านแนวต้าน 1,620 จุดมาแล้วยังทะยานขึ้นมาได้อย่างต่อเนื่อง สวนทางตลาดหุ้นภูมิภาค แต่ตลาดหุ้นยุโรปเปิดมาในแดนบวก
โดยตลาดบ้านเราได้รับแรงซื้อกลับหุ้นขนาดใหญ่ ตอบรับปัจจัยบวกในประเทศ หลังจากคณะรัฐมนตรี (ครม.) อนุมัติงบประมาณกว่า 2 หมื่นล้านบาทเพื่อให้สำนักงานหลักประกันสุขภาพแห่งชาติ (สปสช.) เป็นค่าใช้จ่ายเกี่ยวกับการดูแลโรคโควิด-19 และอีกส่วนหนึ่งใช้อุดหนุนส่วนลดราคาจักรยานยนต์และรถยนต์ไฟฟ้า นอกจากนั้นยังคาดหวังอานิสงส์จากงานไทยแลนด์โฟกัสที่กำลังจะมีขึ้นจะช่วยหนุนเม็ดเงินลงทุนจากต่างประเทศให้ไหลเข้ามาลงทุนในตลาดหุ้นไทยด้วย